Folketing
2000-01-20

Jeg vil nødig belæres af Dansk Folkeparti om dobbeltmoral og slaphed og ingen sammenhæng i udenrigspolitikken, for det er nøgleordene for Dansk Folkepartis udenrigspolitik: ingen sammenhæng. Det har der ikke været indtil nu, og det er faktisk sørgeligt og trist. Hvor langt ville Dansk Folkeparti være gået ad diplomatisk vej, som det bliver sagt, i Kosovo? Hvor langt skulle vi være gået? Hvor mange flere skulle være slået ihjel? Og hvor langt skal vi gå nu i Tjetjenien? Nej, der er konsekvens i det, når man tager et ansvar, når man mener og kan stå inde for, at nu bruger vi de og de værktøjer i Rusland, og nu bruger vi de militære midler i Kosovo, fordi der ikke er nogen anden vej. Forhandlingsoplægget er brugt op. Jeg vil gerne takke CD's hr. Ebbe Kalnæs for de vise ord, for det står lysende klart i vedtagelsen, at vi ønsker ikke at gå enegang, når vi skal lave sanktioner.